cyanic-selkie/wikianc huggingface dataset:
জাপানের বার্মা বিজয়
বার্মায় ব্রিটিশ শাসন
দ্বিতীয় বিশ্বযুদ্ধ শুরুর আগে বার্মা ব্রিটিশ সাম্রাজ্যের অংশ ছিল। ১৯ শতাব্দীর তিনটি ইঙ্গ-বার্মা যুদ্ধের দ্বারা ক্রমবর্ধমানভাবে দখল এবং সংযুক্তির মাধ্যমে বার্মা ব্রিটিশ সাম্রাজ্যভূক্ত হয়। প্রথমদিকে এটি ব্রিটিশ ভারতের অংশ হিসাবে শাসিত হত। পরে বার্মাকে ভারত শাসন আইন ১৯৩৫ অনুসারে একটি পৃথক উপনিবেশ হিসাবে গঠন করা হয়েছিল। ব্রিটিশ শাসনাকালে বার্মায় যথেষ্ট পরিমাণে অর্থনৈতিক বিকাশ হয়েছিল কিন্তু সংখ্যাগরিষ্ঠ বার্মিজ সম্প্রদায় ক্রমবর্ধমানভাবে অশান্ত হয়ে উঠছিল। তাদের উদ্বেগগুলির মধ্যে একটি ছিল অনেক নতুন নতুন শিল্পের জন্য শ্রমশক্তি হিসাবে ভারতীয় শ্রমিকদের আমদানি করা এবং জমিতে রফতানিযোগ্য ফসলের আবাদ করে গ্রামাঞ্চলে ঐতিহ্যবাহী সমাজের ক্ষয় হওয়ায় বা ভারতীয় মহাজনদের কাছে বন্ধক হিসাবে সে গুলির ব্যবহার করা হতে থাকায় স্থানীয়রা বিক্ষুদ্ধ হয়ে উঠতে থাকে। স্বাধীনতা পাওয়ার জন্য চাপ ক্রমে বাড়তে থাকে। ফলে বার্মা আক্রমণের সময় অনেকে বার্মার ব্রিটিশ প্রতিষ্ঠা প্রতিরক্ষায় অবদান রাখতে অনিচ্ছুক ছিল এবং তাদের অনেকেই আন্দোলনে যোগ দিয়ে জাপানিদের সহায়তা করেছিল।
এই সুদূর পূর্বের সম্পত্তি রক্ষার জন্য ব্রিটিশদের পরিকল্পনা জড়িত ছিল কেবল মাত্র ভারতের সাথে সিঙ্গাপুর এবং মালয়ের সাথে সংযোগকারী এয়ারফিল্ড নির্মাণের আগ্রহের সাথে। তারা এই পরিকল্পনায় বিবেচনা করে নি যে জার্মানির সাথে তখন ব্রিটেনও যুদ্ধে লিপ্ত ছিল। এবার জাপান যখন যুদ্ধে প্রবেশ করে তখন এই সমস্ত সম্পত্তি রক্ষার জন্য তাদের প্রয়োজনীয় বাহিনী সেখানে উপস্থিত ছিল না। জাপানি হুমকির সম্মুখীন হওয়ার সম্ভাবনা কম ভেবে বার্মাকে তখন সামরিক "ব্যাকওয়াটার" হিসাবে বিবেচনা করা হয়েছিল।
নাসির দাউদ
নাসির দাউদ ইবনে মুয়াযযাম ঈসা (الناصر داود ابن المعظم; ১২০৬-১২৬১) ছিলেন একজন কুর্দী শাসক। প্রথমে ১২২৭ থেকে ১২২৯ খ্রিস্টাব্দ পর্যন্ত দামেস্কে আইয়ুবীয় আমির এবং পরে ১২২৯ - ১২৪৮ খ্রিস্টাব্দ পর্যন্ত কেরাকের আমির হিসেবে শাসন করেছেন।
দামেস্কের ক্ষমতা
নাসির দাউদ ১২১৮ থেকে ১২২৭ খ্রিস্টাব্দ পর্যন্ত দামেস্কে শাসন করা আইয়ুবীয় আমির মুয়াযযাম ঈসার সন্তান। পিতার মৃত্যুর পর নাসির তার উত্তরাধিকার হিসেবে দামেস্কের আমির হন। কিন্তু অল্প কিছুকাল পরেই তার চাচা মিশরের কামিলের বিরোধিতার মুখোমুখি হন। কামিল জেরুসালেম এবং নাবলুস জয় করে তার বিরুদ্ধে যুদ্ধ করছিলেন। নাসির তার অন্য চাচা হারানের শাসক আশরাফের কাছে সাহায্য চান। কিন্তু আশরাফ তার সাথে বিশ্বাসঘাতকতা করেছিলেন। আশরাফ কামিলের সাথে নাসিরের এলাকা ভাগ করার জন্য একটি চুক্তি করেছিলেন যে, আশরাফ দামেস্ক এবং উত্তরের নিয়ন্ত্রণ নিবেন আর কামিল ফিলিস্তিনের নিয়ন্ত্রণ নিবেন।
নাসির সময়মত প্রতারণা বুঝতে পেরে তার রাজধানী দামেস্কে ফিরে আসেন। যেখানে তার শহর ১২২৮ খ্রিস্টাব্দের শেষদিকে তার চাচাদের দ্বারা অবরুদ্ধ হয়। অবরোধ ১২২৯ খ্রিস্টাব্দের জুন পর্যন্ত চলে। শেষপর্যন্ত আশরাফ দামেস্ক দখল করে তার ভাইয়ের কর্তৃত্ব স্বীকার করে সেখানকার শাসক হন। নাসিরকে পূর্ব জর্ডানের কেরাক অঞ্চলের নিয়ন্ত্রণ দিয়ে ক্ষতিপূরণ দেয়া হয়েছিল।
কেরাকের ক্ষমতা
নাসির দাউদ কেরাক অঞ্চল পরবর্তী ত্রিশ বছর শাসন করেছিলেন। ১২৩৯ খ্রিস্টাব্দে তিনি আবার উল্লেখযোগ্য অবস্থানে চলে এসেছিলেন। তিনি তার চাচা কামিলের বড় ছেলে আস সালিহ আইয়ুবকে তার ভাই ও মিশরের শাসক আদিল দ্বিতীয়ের হাতে তুলে দিতে অস্বীকার করেন। আইয়ুব ইতোমধ্যেই বিদ্রোহ করে দামেস্ক থেকে পলায়ন করেছিলেন। নাসির তাকে কারাগারে বন্দী রাখেন।
১২৩৯ খ্রিস্টাব্দের নভেম্বরে ব্যারন ক্রুসেডের একজন নেতা পিটার অব ব্রিটানি জর্ডান থেকে দামেস্কের দিকে অগ্রসর হওয়া একটি কাফেলার উপর আক্রমণ করেন। এতে নাসির ক্ষুব্ধ হন এবং জেরুসালেম আক্রমণ করেন, যা প্রায় অরক্ষিত ছিল। দুর্গের মূল সৈন্যদল ৭ই ডিসেম্বর আত্মসমর্পণ করে। তিনি জেরুসালেম ধরে রাখার চেষ্টা করেননি। তবে তিনি দুর্গগুলো ধ্বংস করেন। এরপর কেরাকে ফিরে আসেন।
১২৪০ খ্রিস্টাব্দের এপ্রিলে নাসির আদিল দ্বিতীয়ের সাথে বাদানুবাদ করে সালিহ আইয়ুবকে মুক্ত করে মিত্রতা স্থাপন করেন। এই শর্তের সাথে যে, বিনিময়ে আইয়ুব তাকে দামেস্কে পুনরায় শাসন ক্ষমতায় বসতে সহায়তা করেন। এদিকে আদিল তার নিজের সৈন্যদের দ্বারা নিহত হন। আইয়ুব ও নাসির জুন মাসে বিজয়ী হিসেবে কায়রোতে প্রবেশ করেন। নাসির পরের মাসে কেরাকে ফিরে আসেন। তবে তিনি তার শহর ক্রুসেডারদের হাতে আক্রান্ত অবস্থায় পান। ক্রুসেডাররা তার শত্রু দামেস্কের সালিহ ইসমাইলের সাথে জোটবদ্ধ হয়েছিল। এদিকে আইয়ুব নাসিরের সাথে করা দামেস্ক পুনরুদ্ধারের প্রতিশ্রুতি ত্যাগ করেন। তিনি নাসিরকে কূটনৈতিকভাবে বিচ্ছিন্ন করে রাখেন। এমতাবস্থায় তার নিজের এলাকা ধরে রাখঅর জন্য নাসিরকে ইসমাইলের সাথে চুক্তিতে আসতে হয়েছিল। পরে আবার ক্রুসেডারদের সাথেও চুক্তি করতে হয়েছিল।
১২৪১ খ্রিস্টাব্দের বসন্তে আইয়ুব ক্রুসেডারদের সাথে একটি যুদ্ধবিরতি স্বাক্ষর করেন। এরপর তিনি সিরিয়া পুনরায় বিজয় করতে অভিযান পরিচালনা করেন। জেরুসালেমের পশ্চিমে একটি যুদ্ধে তার বাহিনী নাসিরের বাহিনীর মোকাবেলা করে পরাজিত হয়। নাসির জয়ী হবার পরও যেকোনো কারণে আইয়ুবের বশ্যতা আবার স্বীকার করে নেন। পরের দুই বছর নাসির ফ্রাঙ্কদের বিরুদ্ধে ক্রমাগত লড়াইয়ের মুখোমুখী হন। আবার মাঝেমধ্যে ইসমাইলের বিরুদ্ধেও যুদ্ধে অবতীর্ণ হতে হয়। কিন্তু এই সময়কালে তিনি আইয়ুবের নিকট থেকে বাস্তব সহায়তা খুবই কম পেয়েছিলেন। তাই তিনি ১২৪৩ খ্রিস্টাব্দে আবার পক্ষ পরিবর্তন করে চাচা ইসমাইলের পক্ষ নেন। উত্তর হতে খোয়ারিজমীয় জলদস্যুদের আক্রমণের ফলে ক্রুসেডার-দামেস্কের মিশরের দিকের যৌথ অভিযান ব্যাহত হয়। নাসির আবার কেরাকে প্রত্যাবর্তন করেন।
শেষজীবন ও মৃত্যু
১২৪৫ খ্রিস্টাব্দে আইয়ুব দামেস্ক ও ফিলিস্তিন উদ্ধারকল্পে একটি সৈন্যদল প্রেরণ করেন। এসময়ে পশ্চিম জর্ডান নাসিরের হাতছাড়া হয়। কিন্তু তাকে জর্ডানের পূর্বে ফিরে যাওয়ার অনুমতি দেয়া হয়। যাইহোক, তিনি কেরাকে ফিরে আসেন ও সেখানে ১২৪৮ খ্রিস্টাব্দ পর্যন্ত শাসন করেন। শেষপর্যন্ত সেখান থেকে তাকে ক্ষমতাচ্যুত করা হয়। এর কয়েকবছর পর ১২৫৬ খ্রিস্টাব্দে তিনি মৃত্যুবরণ করেন।
জন ইয়ামান
জন ইয়ামান (জন্ম ৮ নভেম্বর ১৯৮৯) একজন তুর্কি অভিনেতা। তিনি ২০১৮ সালে রোমান্টিক কমেডিতে সেরা অভিনয় ও এরকেঞ্জি কুশ এবং ২০১৯ সালে মুরেক্স ডি'অর-এ তার ভূমিকার জন্য গোল্ডেন বাটারফ্লাই অ্যাওয়ার্ড পেয়েছিলেন। ২০২০ সালে তিনি বে ইয়ানলিশ (Bay Yanlış) সিরিজে তার ভূমিকার জন্য একটি আন্তর্জাতিক প্রডু২০২০ মনোনয়ন পেয়েছিলেন। ইয়ামান টিভি শো গনুল ইশলেরি, ইনাদিনা আস্ক, হাঙ্গিমিজ সেভমেদিক, দলুনায়তে অভিনয় করেছেন। তিনি ৭ম জিকিউ ম্যান অব দ্য ইয়ার ২০১৯ পুরস্কারও জিতেছেন।
জীবন
ইয়ামান ১৯৮৯ সালের ৮ নভেম্বর তুরস্কের ইস্তাম্বুলে জন্মগ্রহণ করেন। তার পিতামহ কসোভো থেকে কসোভো -আলবেনীয়।  তার মাতামহ উত্তর মেসিডোনিয়ার আলবেনীয়।  তিনি ফুটবল কোচ ফুয়াত ইয়ামানের ভাগ্নে। শৈশবকাল থেকেই, ইয়ামানের দাদী তার বাবা-মায়ের আর্থিক সমস্যার কারণে তাকে লালন-পালন করেছিলেন। ইয়ামানের বয়স যখন পাঁচ বছর তখন তার বাবা-মায়ের বিবাহ বিচ্ছেদ ঘটে।
ইয়ামান প্রাথমিক ও মাধ্যমিক পড়াশোনার জন্য বিলফেন কলেজে অধ্যয়ন করেন, তারপর লিজিও ইতালিয়ানো দি ইস্তাম্বুলে অধ্যয়ন করেন, যেখানে তিনি শিক্ষা প্রতিষ্ঠানের অস্তিত্বের পর থেকে সর্বোচ্চ গ্রেড নিয়ে শীর্ষ ছাত্র হিসাবে শেষ করেন। জন ইয়ামান ইতালীয় এবং ইংরেজিসহ ৫টি ভাষায় অনর্গল কথা বলতে পারেন। ২০১২ সালে তিনি ইয়েদিতেপে বিশ্ববিদ্যালয়ের আইন বিভাগ থেকে স্নাতক হন এবং প্রাইসওয়াটারহাউসকুপার্সে কাজ শুরু করেন, যেখানে তিনি তার বর্তমান আইন সংস্থার অংশীদারদের সাথে দেখা করেন। ২৪ বছর বয়সে ইয়ামান একীভূতকরণ এবং অধিগ্রহণে কাজ করছিলেন এবং দুনিয়া পত্রিকার ট্যাক্স বিভাগের জন্য নিবন্ধ লিখছিলেন। কর্পোরেট আইন সেক্টরে তিনি যেমন সাফল্য খুঁজে পাচ্ছিলেন, তেমনি তিনিও বুঝতে পারছিলেন যে কর্পোরেট জীবন তাঁর জন্য নয়। ইয়ামান হ্যালো! ম্যাগাজিনকে ২০১৮ সালে বলেন, "আমি একটি খোলা দৃশ্যের মত অনুভব করেছি কিন্তু একটি অফিসে বসে একটি স্যুট পরা আমাকে অনেক বিরক্ত করেছিল৷ তারা আমাকে বার্ষিক ছুটি দিলে আমি ফিরে না এসে একেবারের জন্য চলে যাই। আমার সহকর্মীরা আমাকে পরবর্তী সময়ে টিভিতেই দেখেছিল।" গ্রীষ্মকালীন ছুটিতে কর্মস্থল থেকে, ইয়ামান বোদরুমে ভ্রমণ করেন যেখানে তিনি তার ঘটনাবলী এবং বর্তমান ভারপ্রাপ্ত পরিচালক, জুনাইত সাইল এবং ইলকার বিলগির সাথে দেখা করেন।
কর্মজীবন
জন ইয়ামান ২০১৪ সালে গনুল ইশলেরি-তে তার কর্মজীবন শুরু করেন। ২০১৫ সালে, তিনি ইনাদিনা আশক-এ এবং ২০১৬ সালে হাঙ্গিমিজ সেভমেদিক- এ অভিনয় করেন। ২০১৭ সালে দোলুনায়ে সিরিজের মাধ্যমে তার ক্যারিয়ারের অগ্রগতি ঘটে।
২০১৮ থেকে ২০১৯ সাল পর্যন্ত, তিনি তুর্কি রোমান্টিক কমেডি সিরিজ এরকেঞ্জি কুশ (প্রথম পাখি) দেমেত ওজদেমিরের বিপরীতে "জন ডিভিট" প্রধান চরিত্রে অভিনয় করেছেন। তিনি এই সিরিজের জন্য আন্তর্জাতিক পুরস্কারসহ বেশ কয়েকটি অভিনয় পুরস্কার এবং মনোনয়ন পেয়েছিলেন।
জন ইয়ামান তুর্কি ছোট সিরিজ বে ইয়ানলিশ (মিস্টার ভুল) এ উজগুর আতাসয় প্রধান চরিত্রে অভিনয় করেছেন। আসলি জেনগিন এবং বানু জেনগিন তাকের একটি স্ক্রিপ্টসহ সিরিজটি গোল্ড ফিল্ম দ্বারা প্রযোজিত, ডেনিজ ইয়োরুলমাজার পরিচালিত হয়েছিল। এটি ২০২০ সালের জুনে ফক্সে প্রিমিয়ার হয়েছিল। তুরস্কে রেটিং কম থাকায় সিরিজটি বাতিল করা হয়।
ইরিনিস
thumb|400px|অরেস্টিসকে তাড়া করছে ইরিনিসরা, উইলিয়াম-আদোল্‌ফ বুগেরো, ১৮৬২। ইরিনিস (গ্রিক: Ἐρινύες, ইংরেজি: Furies) প্রাচীন গ্রিক পুরাণে অভিশাপ ও প্রতিশোধের নারীরূপ। পৃথিবীর দেবী গাইয়া ও আকাশের দেবতা উরানোসের কন্যা, এবং দৈত্য আর টাইটানদের বোন হিসেবেও তারা পরিচিত। অন্য অনেক কিছুর মতো এদেরকেও রোমানরা তাদের নিজেদের পুরাণের অংশ ক’রে নিয়েছিল। ইউরোপের ধ্রুপদী যেসব সাহিত্যে এদের উল্লেখ পাওয়া যায় তার মধ্যে রয়েছে হেসিয়ডের থিওগনি, হোমারের ইলিয়াড ও অডিসি, ওভিডের মেটামর্ফোসেস, কবি পিন্দারের অলিপিয়ান ঔড্‌স এবং ভার্জিলের ইনিড।
এস্কিলাস, ওভিড ও ভার্জিল এদেরকে রাত অর্থাৎ নিশাদেবীর কন্যা হিসেবে চিত্রিত করেছেন, কিন্তু আদি উৎসে তারা গাইয়ার কন্যাই ছিল। থিওগনিতে আছে, কাল ও মহাকাল-রূপী ক্রোনোস যখন তার পিতা উরানোসের লিঙ্গ কেটে দেয় তখন লিঙ্গনিঃসৃত রক্তের মাধ্যমে গাইয়ার গর্ভে ইরিনিসদের জন্ম হয়। অর্ফিয়াসের উদ্দেশ্যে নিবেদিত স্তোত্রে তাদেরকে টেসিফোন, মেগারা, আলেক্তো নামে ডাকা হয়েছে। তাদের নামের একটি ইউফেমিজম (সুভাষণ) হচ্ছে ইউমিনিদিস যার অর্থ দয়ালু, অর্থাৎ তাদের আসল চরিত্রের ঠিক বিপরীত। আরেকটি সুভাষণ সেম্‌নাই বা সম্মানিত। বিখ্যাত ট্র্যাজিক নাট্যকার এস্কিলাস এদের নিয়ে ইউমিনিদিস নামে একটা আলাদা নাটকই লিখেছেন।
তাদের রূপ ও বেশভূষা ভয়ংকর। এস্কিলাস লিখেছেন, তারা সব সময় কালো পোশাক পরে, তাদের চুল গর্গনের চুলের মতো সাপ দিয়ে তৈরি। অন্য জায়গায় পাওয়া যায়, তাদের চোখ থেকে রক্ত ঝরে। ইরিনিস বা ফিউরি-দের প্রধান কাজ পরিবারের ভিতরে সংঘটিত খুনের প্রতিশোধ নেয়া। তবে অন্য আরো অনেক অপরাধের বিচারক হিসেবেও তাদের দেখা গেছে। যেমন, শপথ ভঙ্গ করা, বড়দের অসম্মান করা, অতিথিদের যথেষ্ট সেবা না করা, ইত্যাদি। বিচার শেষ না হওয়া পর্যন্ত ইরিনিস থামে না, তাদেরকে থামানোর ক্ষমতা কারো নেই।
এস্কিলাসের অরেস্তিয়া নাটকে দেখানো হয়, আগামেম্‌ননের ছেলে অরেস্টিস পিতৃহত্যার প্রতিশোধ নিতে নিজের মা ক্লিতেম্‌নেস্ত্রা-কে খুন করে, কিন্তু তার পর থেকে ইরিনিসিরা তাকে তাড়া করা শুরু করে। মাতৃহত্যার প্রতিশোধ না নেয়া পর্যন্ত তারা কোনোভাবেই থামতে রাজি ছিল না। পরে আরো দুটি নাটকে এস্কিলাস এই কাহিনি চালিয়ে যান। তিন পর্বের শেষ পর্বটি ছিল ইউমিনিদিস যাতে অ্যাথেন্সের দেবী অ্যাথিনা অনেক কষ্টে ইরিনিসিদের নিরস্ত্র করেন। এর পর থেকে অরেস্টিসের পশ্চাদ্ধাবনের বদলে তাদের দায়িত্ব হয় অ্যাথেন্স নগরী রক্ষা করা, এজন্যই তাদের নতুন নাম হয়েছিল ইউমিনিদিস।
তথ্যসূত্র
Erinyes
কায়সার হামিদুল হক
কায়সার হামিদুল হক (জন্ম: ১৯ ডিসেম্বর ১৯৫০) একজন বাংলাদেশী অনুবাদক, শিক্ষাবিদ। বাংলা থেকে ইংরেজিতে তার অনুবাদগুলির জন্য পরিচিত ,অনুবাদ বিভাগে বাংলা একাডেমি সাহিত্য অ্যাওয়ার্ড পান (২০১৩) । তিনি ঢাকা বিশ্ববিদ্যালয়ের ইংরেজির প্রাক্তন অধ্যাপক ।  বাংলাদেশের স্বাধীনতা যুদ্ধে তিনি পাকিস্তানি সেনাবাহিনীর বিরুদ্ধে "একটি সংস্থার কমান্ডে নতুনভাবে কমিশন প্রাপ্ত সাবলটার্ন হিসাবে" লড়াই করেছিলেন।
শিক্ষা ও কর্মজীবন
হক সেন্ট গ্রেগরির গ্রেট হাই স্কুল থেকে এসএসসি এবং ঢাকা কলেজ থেকে এইচএসসি পাস করেছেন। এরপরে তিনি বিএ এবং এমএ ডিগ্রির জন্য ঢাকা বিশ্ববিদ্যালয়ের ইংরেজি বিভাগে ভর্তি হন। কমনওয়েলথ বৃত্তি পাওয়ার পরে তিনি ১৯৮১ সালে ওয়ারউইক বিশ্ববিদ্যালয় থেকে পিএইচডি শেষ করতে ইংল্যান্ডে পাড়ি জমান । তিনি উইসকনসিন বিশ্ববিদ্যালয় – মিলওয়াকির সিনিয়র ফুলব্রাইট স্কলার এবং উইলাস সহকর্মী হিসাবে তার গবেষণা চালিয়ে যান ।
তিনি বাংলাদেশে ফিরে আসার পর তিনি ঢাকা বিশ্ববিদ্যালয় অনুষদে যোগদান করেন এবং অধ্যাপক হয়েছিলেন। ২০১৫ সালের পর, তিনি ছুটিতে রয়েছেন এবং ইউনিভার্সিটি অব লিবারাল আর্টস বাংলাদেশ-এ আধুনিক কবিতা এবং সৃজনশীল লেখার শিক্ষা দান করছেন। তিনি যেসব বিশ্ববিদ্যালয়গুলিতে ব্র্যাক বিশ্ববিদ্যালয়, ইস্ট ওয়েস্ট বিশ্ববিদ্যালয় এবংনর্থ সাউথ বিশ্ববিদ্যালয় গুলিতে খণ্ডকালীন শিক্ষকতাও করছেন।
ব্যক্তিগত জীবন
কায়সার ১৯৭৬ সালে দিপা হককে বিয়ে করেছিলেন। ১৯৯৯ সালে তিনি মারা যান।
কায়সার সৈয়দা জিনাথ হককে (সুমি) ১৫ ই এপ্রিল ২০০১ এ বিয়ে করেছিলেন। তাদের একটি মেয়ে আছে যার নাম রায়না হক (২০ ডিসেম্বর ২০০৩) ।
কবিতার
শামসুর রাহমানের নির্বাচিত কবিতা (রূপান্তর), ঢাকা: ব্র্যাক, ১৯৮৫. (বর্ধিত সংস্করণ, ঢাকা: পাঠক সমাবেশ, ২০০৮)
জেমস বন্ড চলচ্চিত্রের তালিকা
জেমস বন্ড চলচ্চিত্র হচ্ছে ব্রিটিশ কাল্পনিক গোয়েন্দা এমআই ৬ এজেন্ট জেমস বন্ডকে নির্মিত চলচ্চিত্র সমূহ। ব্রিটিশ ঔপন্যাসিক ইয়ান ফ্লেমিং রচিত উপন্যাসের উপর ভিত্তি করে চলচ্চিত্রসমূহ নির্মাণ করা হয়। ১৯৬২ সাল থেকে ২০১৫ সাল পর্যন্ত সর্বমোট ২৪টি বন্ড চলচ্চিত্র মুক্তি পেয়েছে। হলিউডের পাইনউড ষ্ট্যুডিওর এই চলচ্চিত্র সিরিজ ইয়ন প্রোডাকশনস তৈরী করছে।
প্রথম চলচ্চিত্র
১৯৫৪ সালে প্রথম টিভি চিত্রায়ন হলেও জেমস বন্ড চলচ্চিত্র প্রথম পর্দায় নামে ১৯৬২ সালে ড. নো ছবির মাধ্যমে। শন কনারি, জোসেফ ওয়াইজম্যান অভিনীত এই চলচ্চিত্রটি ব্যাপক জনপ্রিয়তা অর্জন করে।
কাহিনী সংক্ষেপ
'''ড. নো'''(১৯৬২)
জেমস বন্ড জ্যামাইকার এক দ্বীপে ব্রিটিশ এজেন্টের নিহত হবার কারণ অনুসন্ধানে যায়। সেখানে বন্ডের সাথে ড. জুলিয়াস নো নামে একজন চীনা বিজ্ঞানীর সংঘর্ষ হয়। চীনা বিজ্ঞানী আমেরিকা রকেট নিক্ষেপণ কর্মসূচীতে বাধার চেষ্টা করছিলেন।
ফ্রম রাশিয়া উইদ লাভ(১৯৬৩)
স্পেক্টর একজন রাশিয়ান তরুনীকে নিয়োগ দেয় জেমস বন্ড কে হত্যা করার জন্য। কিন্তু জেমস বন্ড সেই তরুনীকে সোভিয়েত ডিকোডিং মেশিন খুজে পাওয়ার জন্য ব্যবহার করে।
গোল্ডফিঙ্গার(১৯৬৪)
থাণ্ডারবল(১৯৬৫)
ডায়মণ্ডস আর ফরএভার
লাইভ এণ্ড লেট ডাই
দ্য ম্যান উইদ দ্য গোল্ডেন গান
দ্য স্পাই হু লাভড্‌ মি
মুনর‌্যাকার
অক্টোপুসি
অ্যা ভিউ টু কিল
দ্য লিভিং ডেলাইটস
লাইসেন্স টু কিল(১৯৮৯)
গোল্ডেন আই(১৯৯৫)
দ্য ওয়ার্ল্ড ইজ নট এনাফ(১৯৯৯)
ক্যাসিনো রয়েল(২০০৬)
কোয়ান্টাম অব সোলেজ(২০০৮)
স্কাইফল(২০১২)
স্পেক্টার(২০১৫)
গাউচো
thumb|upright|200px|[[আর্জেন্টিনা|আর্জেন্টাইন গাউচো, ছবিটি ১৮৬৮ খ্রিস্টাব্দে পেরুতে তোলা]] গাউচো দক্ষিণ আমেরিকার বিশেষ কিছু অঞ্চলে বসবাসকারী অধিবাসীদের সাধারণ নাম। মহাদেশটির পাম্পাস, গ্রান চাকো ও পাতাগোনিয়ান তৃণভূমিতে এরা ছড়িয়ে ছিটিয়ে রয়েছে। আর্জেন্টিনার কিছু অংশ, ব্রাজিলের দক্ষিণে রিও গ্রান্দে দো সুল, উরুগুয়ে, প্যারাগুয়ে, দক্ষিণ ও পূর্ব বলিভিয়া এবং দক্ষিণ চিলিতে এদের বসবাস। এছাড়া ব্রাজিলের রিও গ্রান্দে দো সুল অঞ্চলে বসবাসকারী অধিবাসীদের জাতিগতভাবে গাউচো নামে ডাকা হয়।
উত্তর আমেরিকার কাউবয় (স্প্যানিশ ভাকেরো) আর দক্ষিণ আমেরিকার গাউচো একই বস্তু। এছাড়া চিলির উয়াসো (huaso), কিউবার গুয়াখিরো (guajiro), ভেনিজুয়েলা আর কলম্বিয়ার ইয়ানেরো (llanero) বা মেক্সিকোর চাররো-এর (charro) সাথে এদের সাদৃশ্য রয়েছে। কাউবয়ের মতোই গাউচোদের প্রভাব এখনকার চেয়ে ঊনবিংশ শতাব্দীতে বেশ প্রবল ছিল। চাষাবাদ, বিশাল সব এস্তানসিয়ায় পশুপালন আর শিকার ছিল এদের প্রধান জীবিকা।
গাউচো নামটির উদ্ভব নিয়ে যথেষ্ট বিতর্কের অবকাশ রয়েছে। সম্ভবত এটি মাপুচে শব্দ কাউচু (cauchu, ভবঘুরে) অথবা কেচুয়া শব্দ উয়াচো (huachu, পিতৃমাতৃহীন) থেকে উদ্ভূত হয়েছে। ১৮১৬ সালে আর্জেন্টিনার স্বাধীনতা ঘোষণার সময় শব্দটির প্রথম ব্যবহার দেখা যায়।
শানবী শ্রীবাস্তব
শানবী শ্রীবাস্তব (জন্ম: ৮ ডিসেম্বর ১৯৯২) হলেন একজন ভারতীয় অভিনেত্রী এবং মডেল, যিনি মূলত কন্নড় চলচ্চিত্রে অভিনয় করেন এবং কয়েকটি তেলুগু চলচ্চিত্রে অভিনয় করেছেন।
বাজার (চলচ্চিত্র)
বাজার হলো ২০১৮ সালের হিন্দি ভাষায়   ব্যবসায়িক অপরাধমূলক চলচ্চিত্র। এই চলচ্চিত্রটি গৌরব কে. চাওলা পরিচালনা করেছেন এবং নিখিল আদভানি ও আসেম আরোরা চিত্রনাট্যকারের দায়িত্ব পালন করেছেন। এই চলচ্চিত্রে সাইফ আলী খান, অভিষিক্ত রোহান বিনোদ মেহরা, চিত্রাঙ্গদা সিং এবং রাধিকা আপ্টে অভিনয় করেছেন। এই চলচ্চিত্রটি মূলত স্টক মার্কেটের উপর ভিত্তি করে অর্থ, ক্ষমতা ও ব্যবসায়ের পটভূমিতে নির্মিত। চলচ্চিত্রটি ২০১৮ সালের ২৬শে অক্টোবর মুক্তি পেয়েছে। ১৯৮৭ সালের মার্কিন চলচ্চিত্র ওয়াল স্ট্রিট এই চলচ্চিত্রটি নির্মাণে ব্যাপকভাবে অনুপ্রাণিত করেছে। এই চলচ্চিত্রটি সমালোচকদের কাছ থেকে যেমন প্রশংসা কুড়িয়েছে তেমন বাণিজ্যিকভাবে সফলতা অর্জন করেছে।
ইয়ান ফ্লেমিং
ইয়ান ফ্লেমিং (Ian Fleming, পুরোনামঃ ইয়ান ল্যাংকেষ্টার ফ্লেমিং) (জন্মঃ ২৮ মে, ১৯০৮- মৃত্যুঃ ১২ অগাষ্ট ১৯৬৪) একজন বিখ্যাত ব্রিটিশ লেখক, সাংবাদিক ও নৌ-গোয়েন্দা। ব্রিটিশ কাল্পনিক গোয়েন্দা চরিত্র জেমস বন্ড চরিত্রটি সৃষ্টির জন্য বিখ্যাত ছিলেন ফ্লেমিং। জেমস বন্ডের উপর মোট ১২ টি উপন্যাস লিখেন তিনি। ২০০৮ সালে টাইমস পত্রিকা অনুসারে ইয়ন ফ্লেমিংক “১৯৪৫ সালের পর সেরা ৫০ ব্রিটিশ লেখক”দের একজন।
পুরো নাম ইয়ান ল্যাংকেস্টার ফ্লেমিং। জন্মেছিলেন খুব নাম করা ধনী পরিবারে। পারিবারিক ভাবে যোগসূত্র ছিল রবার্ট ফ্লেমিং এন্ড কোং নামের একটি বাণিজ্যিক ব্যাংকের সাথে। তার বাবা ১৯১০ সাল থেকে হেনলে এর সংসদ সদস্য ছিলেন এবং পরবর্তীতে ১৯১৭ সালে পশ্চিম ফ্রন্টে র যুদ্ধে মৃত্যু বরণ করেন। পড়াশোনা করেছেন ইটন, স্যান্ডহার্স্ট কলেজে এবং মিউনিখ ও জেনেভার মত বিশ্ব বিদ্যালয়ে। লেখা লেখি শুরু করার আগে বেশ কয়েকটি চাকরিও করেছেন ফ্লেমিং।
দ্বিতীয় বিশ্ব যুদ্ধের সময় ব্রিটেনের নৌ বিভাগের গোয়েন্দা হিসেবে কাজ করতেন। তখনই ফ্লেমিং গোল্ডেন আই অপারেশনের পরিকল্পনাতে অংশ গ্রহণ করেন এবং পাশাপাশি নেতৃত্ব দেন ৩০ এসাল্ট ইউনিট এবং টি-ফোর্স নামের দুটি গোয়েন্দা বিভাগের। যুদ্ধের সময় এই সব কাজের অভিজ্ঞতা এবং সাংবাদিকতার পেশা তার জেমস বন্ড উপন্যাসে লেখার ক্ষেত্রে ব্যাপক সহায়ক হয়েছিল।
১৯৫২ সালে ফ্লেমিং বন্ডের প্রথম উপন্যাসটি লিখেন যার নাম ছিল ক্যাসিনো রয়্যাল । বইটি ব্যাপক ভাবে সফলতা পায় এবং পাঠকদের চাহিদা পূরণের জন্য তিন তিনবার মুদ্রণে পাঠাতে হয়। ১৯৫৩ সাল থেকে ১৯৬৬ সালের মধ্যে তিনি একে একে লিখে ফেলেন বন্ড সিরিজের ১১ টি উপন্যাস এবং দুটি ছোট গল্পের সমগ্র। উপন্যাসের গল্প গুলো জেমস বন্ড নামের এক চরিত্র ঘিরে যে একটি গোয়েন্দা সংস্থা র হয়ে কাজ করতো। যাকে আড়ালে আবড়ালে সবাই এম আই সিক্স নামেই চিনে। এছাড়াও ০০৭ (ডাবল ও সেভেন) বিশেষ কোডেও বন্ড সবার কাছে পরিচিত ছিল। আর পেশাগত পরিচয়ে সে ছিল রয়েল নেভাল ভলান্টিয়ার রিজার্ভ -এর কমান্ডার হিসেবে। সারা বিশ্বে প্রায় ১০ কোটি সংখ্যক বিক্রিত হওয়া বন্ড সিরিজের গল্প গুলো কাল্পনিক উপন্যাসের বইয়ের তালিকায় বেস্ট সেলিং সিরিজ। ফ্লেমিং চিট্টি-চিট্টি-ব্যাং-ব্যাং নামে বাচ্চাদের গল্পের বই এবং দুটি নন ফিকশন বই নিয়েও কাজ করেছেন। ২০১৮ সালেদ্যা টাইমস এর ক্রম অনুসারে ১৯৪৫ সাল থেকে "৫০ জন সেরা ব্রিটিশ লেখকের" মধ্যে ফ্লেমিং এর নাম ১৪ তম স্থানে জায়গা করে নেয়। ফ্লেমিং এর সৃষ্ট চরিত্রটি সিনেমার পর্দায় আসে ২৬ বার আর সে গুলোতে অভিনয় করেছেন ৭ জন নামকরা অভিনেতা।
অ্যান চার্টেলিস নামক এক মহিলাকে বিয়ে করেছিলেন ফ্লেমিং। তবে আগে থেকেই লেখকের সাথেই প্রণয় সম্পর্কের কারণে দ্বিতীয় ভিসকাউন্ট রোদারমিয়ার তাকে তালাক দিয়েছিলেন। ফ্লেমিং এবং চার্টেলিসের একটি পুত্র সন্তান হয়। তার নাম ছিল ক্যাস্পার। ব্যক্তিগত জীবনে ফ্লেমিং ছিলেন অতিমাত্রায় ধূমপায়ী এবং মদ্যাসক্ত। আর এ বদ অভ্যাসের কারণেই হৃদ রোগে আক্রান্ত হয়ে ৫৬ বছর বয়সে মৃত্যু বরণ করেন ১৯৬৪ সালে। জেমস বন্ডের দুটি বই তার মৃত্যুর পর প্রকাশিত হয় তত দিনে অন্যন্য লেখকরাও বন্ড উপন্যাস লেখা শুরু করে দিয়েছিল।
জন্ম এবং পরিবার
alt=a discoloured brass plaque showing the names of those local men killed in the First World War|ডান|থাম্ব|[[Glenelg, Highland|গ্লেনেলগ এ যুদ্ধের স্মৃতি স্মারকে ভ্যালেন্টাইন ফ্লেমিং এর তালিকা ভুক্ত নাম ]] ইয়ান ল্যাংকেষ্টার ফ্লেমিং জন্মগ্রহণ করেন ১৯০৮ সালের ২৮ মে লন্ডন শহরের অভিজাত এলাকা মেফেয়ারের ২৭ নাম্বার গ্রিন স্ট্রিটে। তার মায়ের নাম ছিল ইভেলিন সেন্ট ক্রোইক্স এবং বাবার নাম ছিল ভ্যালেন্টাইন ফ্লেমিং। যিনি ১৯১০ থেকে ১৯১৭ পর্যন্ত ছিলেন হেনলের সংসদ সদস্য। ছোটবেলায় তিনি অক্সফোর্ডশায়ারের ব্রাজিয়ার্স পার্কে তাঁর পরিবারের সাথে খুবই অল্প সময়ের জন্য বসবাস করেছিলেন। তার দাদা ছিল স্কটিশ ফিন্যান্সার রবার্ট ফ্লেমিংয়, যিনি স্কটিশ আমেরিকান ইনভেস্টমেন্ট কোম্পানি এবং মার্চেন্ট ব্যাংক রবার্ট ফ্লেমিং এন্ড কোং-এর সহ-প্রতিষ্ঠাতা।
১৯১৪ সালে প্রথম বিশ্ব যুদ্ধ শুরু হলে কুইনস অউন অক্সফোর্ডশায়ার হুসরস এর "সি" স্কোয়ার্ডন এ যোগ দিয়ে মেজর পদে উন্নীত হন ভ্যালেন্টাইন ফ্লেমিং। ১৯১৭ সালের ২০ মে পশ্চিম ফ্রন্টে জার্মানদের গোলা বর্ষণের সময় তিনি নিহত হন। তার মৃত্যু সংবাদ লিখেছিলেন উইনস্টন চার্চিল যেটি দ্যা টাইমস পত্রিকায় প্রকাশিত হয়। কারণ আর্নিডালে এই পরিবারের বিশাল সহায় সম্পত্তি ছিল যার কারণে ভ্যালেন্টাইনের মৃত্যু গ্লেনেলগ -এ যুদ্ধের শোক স্মৃতি হিসেবে স্মরণ করা হয়।
ফ্লেমিং এর বড় ভাই পিটার (১৯০৭-১৯৭১) একজন ভ্রমণ লেখক ছিলেন এবং অভিনেত্রী সেলিয়া জনসন- কে বিয়ে করেন। পিটার দ্বিতীয় বিশ্বযুদ্ধের সময় গ্রেনাডিয়ার গার্ডদের সাথে কাজ করতেন। যাকে পরবর্তীকালে সহায়ক ইউনিট স্থাপনে সহায়তা করার জন্য কলিন গবিন্সের অধীনে পাঠানো হয়। এর পর নরওয়ে এবং গ্রীসে যুদ্ধ চলাকালে পরোক্ষভাবে অপারেশন গুলোতে অংশ নেন।
ফ্লেমিং এর ছোট আরো দুটি ভাই ছিল, মাইকেল (১৯১৩-১৯৪০) এবং রিচার্ড (১৯১১-১৯৭৭)। ১৯৪০ সালের অক্টোবরে নরম্যান্ডিতে বন্দী হওয়ার পর মাইকেল আঘাত পেয়ে মারা যান। তখন তিনি অক্সফোর্ডশায়ার এবং বাকিংহামশায়ার লাইট ইনফ্যান্ট্রির হয়ে কাজ করছিলেন। বিবাহ সূত্রে আবদ্ধ হওয়ার পর ফ্লেমিং এর মায়ের পক্ষের আরো একটি ছোট বোনের জন্ম হয়। তার নাম আম্রেলিস ফ্লেমিং (১৯২৫-১৯৯৯) তিনি ছিলেন সেলো বাদক। তার বাবা আগস্টাস জন ও ছিলেন একজন শিল্পী। জন এবং ইভেলিনের দীর্ঘদিনের সম্পর্কের কারণেই আম্রেলিনের জন্ম হয় যেটি শুরু হয়েছিল ১৯২৩ সালে ভ্যালেন্টাইনের মৃত্যুর প্রায় ৬ বছর পর।
শিক্ষা এবং শুরুর দিকের জীবন
১৯১৪ সালে ফ্লেমিং ডার্নফোর্ড স্কুলে শিক্ষা জীবন শুরু করেন, যেটি ছিল ডোরসেট এ অবস্থিত আইল অফ পুর্বেকের একটি প্রিপারেটরি স্কুল। ডার্নফোর্ডের জীবন তিনি খুব একটা সয়ে নিতে পারেন নি। সেখানের খাবার দাবারেও তার রুচি ছিল না যার ফলে শারীরিক সমস্যা সহ নানা ধরনের জটিলতার সম্মুখীন হন তিনি। alt=A building in the Tudor style with a courtyard in front|বাম|থাম্ব|[[Eton College|ইটন কলেজ, ফ্লেমিং এর প্রাক্তণ শিক্ষা প্রতিষ্ঠান ১৯২১ থেকে ১৯২৭। ]] ১৯২১ সালে ফ্লেমিং ইটন কলেজে উত্তীর্ণ হন। একাডেমিক পড়াশোনায় তেমন ভাল ফলাফল না পেলেও খেলাধুলায় ছিলেন দক্ষ এবং ১৯২৫ এবং ১৯২৭ পর পর দু বছর ধরে তিনি ভিক্টর লর্ডোরাম ("খেলাধূলার বিজয়ী") উপাধী ধরে রাখেন। সে সময়ে তিনি দ্যা ওয়েভার্ন নামের একটি স্কুল ম্যাগাজিনও সম্পাদনা করতেন। ইটনে তার চালচলন এবং মানসিকতার সাথে অমিলের কারণে গৃহকর্তা ই.ভি. স্লাটারের সাথে শুরু হয় তার মনোমালিন্য। এমনকি তার চুলের তেল থেকে শুরু করে গাড়ির মালিক হওয়া এবং নারী সঙ্গ কোন কিছুই পছন্দ ছিল না তার।
স্লাটার ফ্লেমিং এর মা কে রাজি করিয়ে এক টার্ম বাকি থাকতেই ক্যারামার কোর্সের জন্য তাকে ইটন থেকে সরিয়ে দিলেন। যাতে করে স্যান্ডহার্স্ট এর রয়্যাল মিলিটারি কলেজে পড়ার সুযোগ পাওয়া সহজ হয়। এক বছরেরও কম সময়ে তিনি সেখানে ছিলেন এবং ১৯২৭ সালে গনোরিয়া রোগে আক্রান্ত হয়ে খালি হাতেই সেখান থেকে চলে আসেন।
বলিউডের তিন খান
বলিউডের তিন খান হচ্ছেন বলিউডের কয়েকজন প্রভাবশালী অভিনেতা, মুম্বাই ভিত্তিক হিন্দি ভাষা ভারতীয় চলচ্চিত্র শিল্পে যারা খান নামে পরিচিত। সাধারণত ৩ জন খান উল্লেখোগ্য হিসেবে অন্তর্ভুক্ত: শাহরুখ খান, আমির খান, এবং সালমান খান। যদিও তিন জনের মধ্যে সম্পর্ক নেই কিন্তু তারা একই উপাধি ব্যবহার করে থাকেন, এবং সবাই ১৯৬৫ সালে ভিন্ন ভিন্ন মাসে জন্মগ্রহণ করেন।
ইয়ান ফ্লেমিং
শিক্ষা এবং শুরুর দিকের জীবন
১৯২৭ সালে ফ্লেমিংকে পররাষ্ট্র দপ্তরে সম্ভাব্য প্রবেশের প্রস্তুতির জন্য তার মা তাকে অস্ট্রিয়ার কিটজবুহেলের টেনারহফে পাঠিয়ে দেন। এটি ছিল অ্যাডলারিয়ান শিষ্য এবং প্রাক্তন ব্রিটিশ গুপ্তচর এরনান ফোর্বস ডেনিস এবং তার ঔপন্যাসিক স্ত্রী ফিলিস বটম দ্বারা পরিচালিত একটি ছোট বেসরকারি স্কুল। সেখানে কিছুটা ভষা রপ্ত করে তিনি মিউনিখ বিশ্ববিদ্যালয় এবং জেনেভা বিশ্ববিদ্যালয়ে পড়াশোনা শেষ করেন। জেনেভায় থাকাকালীন ফ্লেমিং মনিক পঞ্চুদ ডি বোটেন্সের সাথে একটি প্রণয়ে আবদ্ধ হন এবং ১৯৩১ সালে ছোট পরিসরে দাম্পত্য জীবন শুরু করেন। তবে এতে তার মা বাঁধ সাধেন এবং সম্পর্কটি ছিন্ন করতে বাধ্য করেন। এর পর পররাষ্ট্র দপ্তরে আবেদন করলে সে পরীক্ষায়ও পাশ করতে পারেন নি তিনি। তার মা আবারও তার কাজে হস্তক্ষেপ করেন এবং রয়টার্স সংবাদ সংস্থার প্রধান স্যার রোডেরিক জোন্সকে হাত করেন। ১৯৩১ সালে অক্টোবরে তাকে কোম্পানির উপ-সম্পাদক এবং সাংবাদিক পদ নিয়োগ দেওয়া হয়। ১৯৩৩ সালে ফ্লেমিং মস্কোতে থাকাকালীন ব্রিটিশ কোম্পানি  মেট্রোপলিটন-ভিকার্স থেকে ছয় প্রকৌশলীর স্তালিনবাদী শো ট্রায়াল এর সংবাদ সংগ্রহের কাজ করেন। সে সময়েই তিনি সোভিয়েত প্রধানমন্ত্রী জোসেফ স্তালিনের সাথে সাক্ষাৎকারের জন্য আবেদন করেন এবং ব্যক্তিগতভাবে স্বাক্ষরিত একটি নোট পান যেটিতে তিনি উপস্থিত থাকছেন না বলে দুঃখ প্রকাশ করেন। যা তাকে বেশ বিস্মিত করেছিল।
১৯৩৩ সালের অক্টোবরের দিকে ফ্লেমিং পারিবারিক চাপে ভেঙ্গে পড়েন এবং ফাইন্যান্সিয়ার্স কুল অ্যান্ড কোং নামক একটি প্রতিষ্ঠানে হয়ে ব্যংকিং পেশা শুরু করেন। ১৯৩৫ সালের দিকে তিনি বিশপসগেটের রো এবং পিটম্যানে স্টকব্রোকার হিসেবে চলে যান। ফ্লেমিং এ দুটি পেশার একটিতেও সফল হতে পারেননি। ১৯৩৯ সালের শুরুর দিকে ফ্লেমিং অ্যান ও'নীলের (নি চার্টারিস) সাথে একটি সম্পর্কে জড়িয়ে পড়েন। তিনি তৃতীয় ব্যারন ও'নীল[./ইয়ান_ফ্লেমিং#cite_note-FOOTNOTELycett199696-27 [24] ] এর সাথে বিবাহ বন্ধনে আবদ্ধ ছিলেন এবং একই সাথে ডেইলি মেইলের মালিক লর্ড রথারমেরের উত্তরাধিকারী এসমন্ড হারমোসওয়ার্থের সাথেও তার প্রণয়ের সম্পর্ক ছিল।
বলিউডের তিন খান
শাহরুখ খান
১৯৮০ এর দশকের শেষের দিকে খান বেশ কয়েকটি টেলিভিশন ধারাবাহিকে কাজ করে তার অভিনয় কর্মজীবন শুরু করেন। ১৯৯২ সালে দিওয়ানা চলচ্চিত্রের মাধ্যমে তিনি বলিউড পাড়ায় চিত্রনায়ক হিসেবে আত্মপ্রকাশ করেন। উক্ত চলচ্চিত্রে ঋষি কাপুর এবং দিব্যা ভারতী সহ-তারকা হিসেবে কাজ করেছিলেন। তার কর্মজীবনের শুরুর দিকে, খান ডর (১৯৯৩), বাজিগর (১৯৯৩) এবং আনজাম (১৯৯৪) চলচ্চিত্রে কিছুটা খলনায়ক হিসেবে অভিনয় করেন। এরপর তিনি রোমান্টিক ধাচের চলচ্চিত্রে ধারাবাহিকভাবে কাজ করে বক্স অফিসে সফলতা লাভের পাশাপাশি ব্যাপকভাবে জনপ্রিয়তা অর্জন করেন, যার মধ্যে উল্লেখযোগ্য কিছু চলচ্চিত্র হল দিলওয়ালে দুলহানিয়া লে যায়েঙ্গে (১৯৯৫), দিল তো পাগল হ্যায় (১৯৯৭), কুছ কুছ হোতা হ্যায় (১৯৯৮) এবং কাভি খুশি কাভি গাম (২০০১)।
ইয়ান ফ্লেমিং
দ্বিতীয় বিশ্ব যুদ্ধ
alt=A red brick building with white stone detailing in the Queen Anne style with French influences|ডান|থাম্ব|[[British Admiralty#The Admiralty|দ্যা এডমিরালটি, যেখানে ফ্লেমিং দ্বিতীয় বিশ্বযুদ্ধের সময় নৌ গোয়েন্দা বিভাগের হয়ে কাজ করতেন]] ১৯৩৯ সালের মে মাসের দিকে রয়্যাল নেভীর নৌ গোয়েন্দা পরিচালক রিয়ার অ্যাডমিরাল জন গডফ্রের তাকে তার ব্যক্তিগত সহকারী হিসেবে নিযুক্ত করেন। ১৯৩৯ সালের আগস্ট মাসের মধ্যে তিনি প্রতিষ্ঠানের হয়ে পুরো দমে কাজ শুরু করেন। তার সাংকেতিক নাম ছিল "১৭এফ" এবং অ্যাডমিরালটির ৩৯ নাম্বার রুমে কাজ করতেন যেটি এখন রিপলি ভবন নামে পরিচিত। ফ্লেমিং এর আত্মজীবনী লেখক অ্যান্ড্রু লিসেট উল্লেখ করেছিলেন যে এই পদটির জন্য ফ্লেমিং এর "আহামরি কোন যোগ্যতা" ছিল না। এই চাকরির সুবাদেই ১৯৩৯ সালের জুলাইতে ফ্লেমিং রয়্যাল নেভাল ভলান্টিয়ার রিজার্ভ এ প্রাথমিকভাবে লেফটেন্যান্ট[./ইয়ান_ফ্লেমিং#cite_note-FOOTNOTELycett1996101-31 [28] ] হিসেবে সুপারিশ প্রাপ্ত হন এবং কয়েক মাসের মধ্যেই লেফটেন্যান্ট কমান্ডার হিসেবে উত্তীর্ণ হন।
বলিউডের তিন খান
আমির খান
আমির খান (জন্মনাম: মোহাম্মদ আমির হোসেন খান, জন্ম: ১৪ মার্চ, ১৯৬৫) ভারতের সবচেয়ে বড় তারকা এবং সবচেয়ে বাণিজ্যিকভাবে সফল সুপারস্টারদের একজন। তিনি বেছে বেছে অল্পসংখ্যক চলচ্চিত্রে কাজ করার জন্য খ্যাতি রয়েছে এবং চলচ্চিত্রের গুনগত মান বিবেচনা, কাহিনী, অবস্থানসহ বিস্তারিত অবস্থা পর্যবেক্ষণ করে চলচ্চিত্রে কাজ করতেন। হিন্দি চলচ্চিত্রে তার সফল কর্মজীবনের মাধ্যমে, খান নিজেকে ভারতীয় চলচ্চিত্রের ইতিহাসে সবচেয়ে জনপ্রিয় ও প্রভাবশালী অভিনেতা হিসেবে প্রতিষ্ঠিত করেছেন।  ভারতে অত্যন্ত জনপ্রিয় হওয়ার পাশাপাশি তিনি বিদেশেও অত্যন্ত জনপ্রিয় একজন চিত্রনায়ক হিসেবে সুপরিচিত, বিশেষ করে চীনে তার অসংখ্য ভক্ত ও অনুরাগী রয়েছে,   যার কারণে ব্যবসায়িক দিক থেকে ভারতের পরে দ্বিতীয় বৃহত্তম চলচ্চিত্র বাজার হিসেবে চীনের নাম চলে আসে।
তিনি ৪ বার জাতীয় চলচ্চিত্র পুরস্কার এবং ৭ বার ফিল্মফেয়ার পুরস্কার এবং একাডেমি পুরস্কার মনোনয়নসহ সহ অসংখ্য পুরস্কার লাভ করেছেন। তিনি ভারতের সর্বোচ্চ সম্মানীয় পুরস্কার পদ্মশ্রী (২০০৩) এবং পদ্মভূষণ (২০১০) লাভ করেন।
ইয়ান ফ্লেমিং
দ্বিতীয় বিশ্ব যুদ্ধ
গডফ্রের ব্যক্তিগত সহকারী হিসেবে ফ্লেমিং এর মূল্যায়ন অসাধারণ হওয়ায় প্রশাসনে চোখে সে ছিল সেরা। গডফ্রের চরিত্র কিছুটা সমালোচিত ছিল কারণ তিনি সরকারি গন্ডির মধ্যেই নিজের শত্রু তৈরি করে ফেলেছিলেন।
তিনি প্রায়ই ফ্লেমিংকে সরকারের যুদ্ধকালীন প্রশাসনের অন্যান্য অংশের সাথে সমঝোতা করতে ব্যবহার করতেন। যেমন গোপন গুপ্তচর বৃত্তি, পলিটিক্যাল ওয়ারফেয়ার এক্সিকিউটিভ, স্পেশাল অপারেশন এক্সিকিউটিভ (এসওই), যৌথ গোয়েন্দা কমিটির কাজ সহ প্রধানমন্ত্রীর কর্মচারীদের সাথে যোগাযোগ ইত্যাদি কাজের ক্ষেত্রে।
বলিউডের তিন খান
আমির খান
খান তার চাচা নাসির হোসেনের চলচ্চিত্র ইয়াদোঁ কি বারাত (১৯৭৩) এর প্রথম একজন শিশু অভিনেতা হিসাবে পর্দায় হাজির হন, যেটি ছিল বলিউডের প্রথম মশলাদার চলচ্চিত্র।
সালমান খান
আব্দুল রশিদ সেলিম সালমান খান (জন্ম: ২৭ ডিসেম্বর ১৯৬৫) সালমান খান নামে অধিক পরিচিত (উচ্চারণ: ;) ভারতের অন্যতম বড় তারকা এবং অর্থনৈতিকভাবে সবচেয়ে প্রভাবশালী অভিনেতাদের একজন। সাম্প্রতিক বছরগুলিতে, তিনি প্রধান চরিত্রে অভিনয় করেছেন এবং প্রতিটি চলচ্চিত্রে ১০০ কোটির উপরে ব্যবসা করেছে। গণমাধ্যমে তাকে "বলিউডের বাঘ", "ব্লকবাস্টার খান", "বক্স অফিসের রাজা" ইত্যাদি নামে উল্লেখ করা হয়। এছাড়াও তিনি ভক্তদের কাছে "ভাইজান" এবং "সাল্লু" নামে জনপ্রিয়।
ইয়ান ফ্লেমিং
দ্বিতীয় বিশ্ব যুদ্ধ
১৯৩৯ সালের ২৯ সেপ্টেম্বর যুদ্ধ শুরুর পর পরই গডফ্রে একটি স্মারক লিপি ছাপান যেটি ঐতিহাসিক বেন ম্যাকিনটায়ারের মতে "হলমার্কের সবাই লেফটেন্যান্ট কমান্ডার ইয়ান ফ্লেমিং এর উপর ক্ষিপ্ত। এটাকে ট্রুট মেমো বলা হয় এবং যুদ্ধকালীন সময়ে শত্রুর সাথে প্রতারণার একটি কৌশল ফ্লাই ফিশিং এর সাথে তুলনা করা হয়। মেমোতে এমন কিছু পরিকল্পনা ছিল যেগুলো এক্সিস শক্তিকে ইউ বোট এবং জার্মান জাহাজগুলোকে মূল্যবান খনির দিকে যেতে উষ্কে দিচ্ছিল। তালিকার ২৮ নাম্বারে এমন একটি বিষয় ছিল যে মৃতদেহের উপর কিছু বিভ্রান্তকর কাগজ পত্র লাগানোর কথা ছিল যে গুলো খুঁজে পাবে শত্রু পক্ষ। এই পরামর্শটি অনেকটা অপেরাশন মিনস মিট এর মত ছিল যেটি ১৯৪৩ সালের দিকে উত্তর আফ্রিকার কাছে ইতালির উদ্দেশ্যপ্রণোদিত অগ্রাসন আড়াল করার জন্য চার্লেস চোলমন্ডোলি ১৯৪২ সালের অক্টোবরে করেছিল। ট্রাউট মেমোটির সুপারিশ পত্রের শিরোনাম ছিল: "একটি পরামর্শ (যেটি খুব একটা সুবিধার নয়)" এবং এটিতে এভাবে বলা ছিল "নিম্নলিখিত পরামর্শটি বাসিল থমসনের একটি বইয়ে ব্যবহার করা হয়েছে: "একটি বিমানকর্মীর মৃতদেহ যার পকেটে পরিচয় পত্র আছে এমন কাউকে নষ্ট প্যারাসুটে করে উপকূলের কাছে ফেলে দেওয়া যেতে পারে। আমি জানি যে নেভাল হাসপাতালে লাশ পেতে কোনও অসুবিধা হবে না, তবে অবশ্যই এটি বেশি দিনের পুরানো হওয়া যাবে না।"
বলিউডের তিন খান
দিলীপ কুমার
দিলীপ কুমার, যার আসল নাম মুহাম্মদ ইউসুফ খান, বলিউডের "প্রথম খান" হিসাবে তাকে উল্লেখ করা হয়। ১৯৪০-এর দশকে তিনি চিত্রনায়ক হিসেবে আত্মপ্রকাশ করেন এবং ১৯৫০ এবং ১৯৬০-এর দশকের ভারতীয় চলচ্চিত্র সবচেয়ে বড় তারকা হিসেবে নিজেকে প্রতিষ্ঠিত করেন। তিনি ভারতীয় উপমহাদেশে অভিনয়ের জগতে চলচ্চিত্রে বাস্তবতাকে সামনে তুলে আনার জন্য সম্মানিত হয়েছেন এবং সর্বকালের সর্বশ্রেষ্ঠ এবং সবচেয়ে প্রভাবশালী অভিনেতা হিসাবে বিবেচিত। সত্যজিৎ রায় এক বিশেষ সাক্ষাতকারে তাকে "মৌলিক বিন্যাসী অভিনেতা বা স্বাতন্ত্রসূচক" বা (প্রাকৃতিক অভিনেতা) হিসাবে বর্ণনা করেন।
ইয়ান ফ্লেমিং
দ্বিতীয় বিশ্ব যুদ্ধ
১৯৪০ সালের দিকে ফ্লেমিং এবং গডফ্রে অক্সফোর্ড বিশ্ববিদ্যালয়ের ভূগোলের অধ্যাপক কেননেথ ম্যাসনের সাথে যোগাযোগ করেন এবং যে সব দেশ মিলিটারি অপারেশনের সাথে যুক্ত তাদের ভোগলিক প্রতিবেদন তৈরি করেন। আর এই প্রতিবেদনগুলিই নৌ গোয়েন্দা বিভাগ ভৌগোলিক হ্যান্ডবুক সিরিজের মূল ভিত ছিল যে গুলো ১৯৪১ সাল থেকে ১৯৪৬ সালের মধ্যে তৈরি করা হয়েছিল।
অ্যাডমিরাল গডফ্রে ১৯৪১ এবং ১৯৪২ সালের মধ্যে ফ্লেমিংকে অপারেশন গোল্ডেন আই এর দায়িত্বে নিযুক্ত করেন। গোল্ডেন আই এর পরিকল্পনাটি ছিল জার্মান এলাকা দখল করার জন্য স্পেনীয় একটি গোয়েন্দা অবকাঠামো বজায় রাখা। ফ্লেমিংয়ের পরিকল্পনা ছিল জিব্রালটারের সাথে যোগাযোগ রক্ষা করা এবং নাৎসিদের বিরুদ্ধে নাশকতা মূলক অভিযান চালানো। ১৯৪১ সালে তিনি ডোনভানের সাথে সাথে সমঝোতা করেন যাতে করে জার্মানরা সমুদ্র উপকুলে প্রভাব খাটাতে না পারে।
৩০ সদস্যের এসাল্ট ইউনিট
১৯৪২ সালের দিকে ফ্লেমিং কমান্ডোদের একটি দল গঠন করেন যেটি ৩০ জনের কমান্ডো দল বা ৩০ এসাল্ট ইউনিট (30AU) নামে পরিচিত। এটি ছিল বিশেষজ্ঞ গোয়েন্দা সেনাদের সমন্বিত একটি বিশেষ দল। 30AU এর কাজ ছিল আক্রমণের প্রথম ভাগে থাকা, কখনো কখনো একদম সামনে আগে থেকে টার্গেট করা শত্রু পক্ষের হেডকোয়ার্টার থেকে নথিপত্র দখল করে নেয়া। এই দলটির ভিত্তি ছিল অন্য একটি জার্মান দল যার নেতৃত্ব দিচ্ছিল অটো স্কোরজেনি। যিনি এর আগে ১৯৪১ সালের মে মাসে সংঘটিত হওয়া ক্রেরেটের যুদ্ধেও এই ধরনের কাজে অভিজ্ঞ ছিলেন। এই জার্মান সৈন্যদল ফ্লেমিং এর শেখানো সব থেকে সেরা জার্মান গোয়েন্দা দলের মধ্যে অসাধারণ ছিল।
১৯৪৪ সালে নরম্যান্ডিতে অবতরণের আগে, 30AU এর অধিকাংশ অপারেশন ছিল ভূমধ্যসাগরে। সেই সাথে এটা সম্ভব ছিল যে এনিগমা মেশিন এবং এর অন্যন্য উপাদানের জন্য তারা গোপনে একটি ব্যর্থ ডিপে অভিযানে অংশগ্রহণ করেছিল। ফ্লেমিং ৭০০ গজ দূরে তীরে এইচএমএস ফার্নিতে বসে এই অভিযানের উপর নজর রাখছিল। সিসিলি এবং ইতালিতে তাদের সাফল্যের কারণে 30AU নৌ গোয়েন্দাদের কাছে তারা ব্যাপকভাবে বিশ্বস্ত হয়ে উঠে।ণ
১৯৪৪ সালের মার্চ মাসে অপারেশন ওভারলর্ড এর জন্য রয়েল নেভি ইউনিট গোয়েন্দাদের প্রস্তুতি তত্ত্বাবধানের দায়িত্ব ফ্লেমিং কে দেয়া হয়। ১৯৪৪ সালের ৬ জুলাই তাকে 30AU এর প্রধাণ করে দেওয়া হলেও তিনি পুরোপুরি নিজেকে এর সাথে জড়াননি। ওভারলর্ড এর পরে এবং মধ্যবর্তী সময়টাতেই তিনি 30AU পরিদর্শন করে। বিশেষ করে চেরবুর্গে একটি হামলার পর তিনি কিছুটা উদ্বিগ্ন ছিলেন যে এই বিশেষ সদস্যের দলটিকে বিশেষ গোয়েন্দা দল হিসেবে ব্যবহারের পরিবর্তে নিয়মত কমান্ডোর মত ব্যবহার করা হচ্ছিল। এই জিনিসটি দলটির বিশেষ দক্ষতাকে নষ্ট করছিল সেই সাথে অপারেশনে তাদের নিরাপত্তাকে ঝুঁকিতে ফেলে দিচ্ছিল। এই দক্ষ দলটিকে এই ধরনের কাজে ব্যবহার করা যুক্তিসঙ্গত নয় এবং গোয়েন্দা কার্যক্রমে তাদের সংগ্রহিত তথ্য গুলোকেও হুমকির মুখে ঠেলে দিচ্ছিল। এরপরে, এই ইউনিটগুলির পরিচালনা সংশোধন করা হয়। তিনি এই দলটির উপর জার্মানির তাম্বাচ ক্যাসলে স্থানান্তরের পরেও চোখ রাখেন যা পরবর্তীটে ১৮৭০ সালে জার্মান নৌ বাহিনীর হাতে চলে যায়।
১৯৪৪ সালের ডিসেম্বরের দিকে ফ্লেমিং নৌ-গোয়েন্দা পরিচালকের পক্ষ হয়ে সুদূর পূর্ব দিকে গুপ্তচর হিসেবে ভ্রমণ করেন। ভ্রমণের বেশিরভাগ সময় প্রশান্ত মহাসাগরে 30AU এর জন্য সুযোগ সুবিধা খোঁজার কাজে ব্যয় করা হয়। জাপানিজদের আত্মসমর্পণের কারণে দলটির কার্যক্রম অনেকটা সীমিত হয়ে আসছিল।
টি-ফোর্স
alt=A white-washed bungalow with a lawn in front|ডান|থাম্ব|[[Goldeneye (estate)|গোল্ডেনআই, এখানেই ফ্লেমিং বন্ড সিরিজের সব গুলো গল্প লিখেছেন]] 30AU এর অভূত সাফল্যের কারণে ১৯৪৪ সালের আগস্ট মাসে আরেকটি "টার্গেট ফোর্স" প্রতিষ্ঠার সিদ্ধান্ত নেওয়া হয়। যেটি টি-ফোর্স হিসেবে পরিচিতি লাভ করে। লন্ডনের দ্য ন্যাশনাল আর্কাইভসে আয়োজিত সরকারী স্মারকলিপিতে এই ইউনিটের প্রাথমিক ভূমিকার বর্ণনা দেওয়া হয়েছে এভাবে: "টি-ফোর্স = টার্গেট ফোর্স, এর কাজ হচ্ছে- বড় শহর, বন্দর ইত্যাদির দখলের পরে যুদ্ধ ও গোয়েন্দা কর্মীদের সমন্বিত নথি, ব্যক্তি, সরঞ্জামাদি রক্ষা করা এবং সুরক্ষিত করা। এমনকি সেটা স্বাধীন দেশ কিংবা শত্রুপক্ষের দেশ হলেও।
ফ্লেমিং সেই কমিটির দায়িত্ব নিয়ে টি-ফোর্স ইউনিটের জন্য লক্ষ্য অর্জনের জন্য সদস্য বাছাই করেন এবং তাদের নাম "ব্ল্যাক বুকস" নামক একটি বইতে তালিকাভুক্ত করেন। যেটি ইউনিটের কর্মকর্তাদের হাতে তুলে দেওয়া হয়। টি-ফোর্সের পদাতিক অংশটি গঠন হয়েছিল ৫ম ব্যাটালিয়ন, কিংস রেজিমেন্ট নিয়ে, যা দ্বিতীয় সেনাবাহিনীকে সমর্থন করেছিল। পারমাণবিক গবেষণাগার, গ্যাস গবেষণা কেন্দ্র এবং বিভিন্ন রকেট বিজ্ঞানী সহ ব্রিটিশ সেনাবাহিনীর আগ্রহের লক্ষ্য অর্জনের দায়িত্ব ছিল দলটির। জার্মান কেইল বন্দরের দিকে অগ্রসরের সময় ইউনিটটির সবচেয়ে উল্লেখযোগ্য আবিষ্কারের মধ্যে ছিল ভি-২ রকেটে ব্যবহৃত জার্মান ইঞ্জিনগুলির গবেষণা কেন্দ্রে মেসসরমিট মি ১৬৩ ফাইটার এবং উচ্চ-গতির ইউ-বোট। টি ফোর্সের ব্যবহৃত কলাকৌশল ফ্লেমিং পরবর্তীতে তার লেখায় ব্যবহার করে বিশেষ করে ১৯৫৫ সালের বন্ড উপন্যাস মুনার্কারে এর উল্লেখ পাওয়া যায়।
১৯৪২ সালে ফ্লেমিং জ্যামাইকার একটি অ্যাংলো-আমেরিকান গোয়েন্দা শীর্ষ সম্মেলনে অংশ নেন এবং সে সময়ে তার সফরকালে অবিচ্ছিন্ন ভারী বৃষ্টি সত্ত্বেও তিনি দ্বীপে বসবাস করার সিদ্ধান্ত নিয়েছিলেন যাতে যুদ্ধ শেষ হয়ে যায়। তার বন্ধু ইভার ব্রাইস সেন্ট মেরি প্যারিশে একটি জমির জায়গা খুঁজে দিয়েছিলেন, যেখানে ১৯৪৫ সালে ফ্লেমিংয় একটি বাড়ি নির্মাণ করেন আর তার নাম দিয়েছিলেন গোল্ডেন আই। এই বাড়িটির নাম এবং যেখানে বসে তিনি উপন্যাস গুলো লিখতেন সেখানে ঘুরে ফিরে এসবের উল্লেখ পাওয়া যায়। ফ্লেমিং তাঁর যুদ্ধকালীন অপারেশন গোল্ডেন আই এবং কারসন ম্যাককুলারসের এর কথা ১৯৪১ সালের উপন্যাস রিফ্লেকশন ইন দ্য গোল্ডেন আইয়ে উল্লেখ করেছিলেন। যেখানে আমেরিকান নৌবাহিনী দ্বারা ক্যারিবিয়ায় ব্রিটিশ নৌ ঘাঁটিগুলির ব্যবহারের বর্ণনা পাওয়া যায়।
১৯৪৫ সালের মে মাসে ফ্লেমিং কে চাকরি থেকে অবসরে পাঠানো হয়। কিন্তু বেশ কয়েক বছর ধরে আর এন ভি আর- এ ছিলেন এবং ১৯৪৭ সালের ২৬ জুলাই অন্য একটি পদে লেফটেন্যান্ট কমান্ডার (স্পেশাল ব্রাঞ্চ) পদে পদোন্নতি পান। ডেনমার্ক দখলের সময় ডেনমার্ক থেকে ব্রিটেনে পালিয়ে যাওয়া ড্যানিশ কর্মকর্তাদের সহায়তায় তার অবদানের জন্য একই বছর (১৯৪৭) অক্টোবরে তাকে কিং ক্রিস্টিয়ান এক্স'স লিবার্টি মেডেল প্রদান করা হয়। অবশেষে লেফটেন্যান্ট পদমর্যাদায় আরএনভিআর এর তালিকা থেকে তার নাম অপসারণ করা হলে ১৯৫২ সালের ১৬ ই আগস্ট তার কর্মজীবন পুরোপুরি ভাবে শেষ হয়।
যুদ্ধ পরবর্তী অবস্থা
১৯৪৫ সালের মে তে ফ্লেমিং এর অবসরের শুরুতেই তিনি কেমসলে সংবাদ পত্র গ্রুপের বিদেশি ম্যানাজার হন তাদেরই একটি সংবাদ পত্র হচ্ছেদ্যা সানডে টাইমস ।তার দায়িত্ব ছিল বিশ্বব্যাপী সংবাদ দাতাদের নেটওয়ার্কের নিয়ন্ত্রণ করা। এই চাকরীর চুক্তি মোতাবেক তিনি প্রতি শীতে তিন মাসের বিশাল একটা ছুটি পেতেন আর সে সময়টা তিনি কাটাতেন জ্যামাইকাতে। ১৯৫৯ এর ডিসেম্বর পর্যন্ত পুরো দমে এই সংবাদ পত্রের জন্য কাজ করেন ফ্লেমিং, কিন্তু এসবের পাশাপাশি প্রায় ১৯৬১ সাল পর্যন্ত তিনি নিবন্ধ লিখতেন এবং প্রতি মঙ্গলবারে সাপ্তাহিক আলোচনায় অংশ নিতেন।
অ্যান চার্টারিসের প্রথম স্বামী যুদ্ধে মারা যাওয়ার পর তিনি আশা করেছিল ফ্লেমিং তাকে বিয়ে করবে কিন্তু ফ্লেমিং বিয়ে না করার সিদ্ধান্ত নেন। ১৯৪৫ সালের ২৮ জুন, তিনি দ্বিতীয় ভিসকাউন্ট রোদারমেরেকে বিয়ে করেন। তবুও চার্টারিস ফ্লেমিংয়ের সাথে তার সম্পর্ক চালিয়ে যান এবং তার বন্ধু এবং প্রতিবেশী নোল কাওয়ার্ডের সাথে দেখা করার অজুহাতে তার সাথে দেখা করতে জ্যামাইকাতে যেতেন। ১৯৪৮ সালে তিনি ম্যারি নামক এক মৃত কন্যা সন্তান প্রসব করেন। আর সে ছিল ফ্লেমিং এর প্রথম কন্যা সন্তান। ফ্লেমিং এর সাথে এই অবৈধ সম্পর্কের কারণে ১৯৫১ সালে রোদারমেরে চার্টারিস কে তালাক দিয়েছিল। আর পরের বছর ১৯৫২ সালের ২৪ মার্চ এই দম্পতি বিবাহ বন্ধনে আবদ্ধ হন জ্যামাইকাতে। বিয়ের ঠিক কয়েক মাস আগে তাদের ছেলে সন্তান ক্যাসপারের জন্ম হয় আগস্টে। বিয়ের সময় তারা দুজনেই ভিন্ন ভিন্ন প্রণয়ের সম্পর্কে জড়িত ছিলেন। ফ্লেমিং হিউ গাইটসেল নামক এক মহিলার সাথে সম্পর্কে জড়িয়েছিলেন। তিনি ছিলেন শ্রমিক পার্টি এবং বিরোধী দলের নেতৃ। এছাড়াও জ্যামাইকাতে তিনি ব্ল্যান্সে ব্ল্যাকওয়েল নামের এক প্রতিবেশীর সাথেও লম্বা সময় ধরে প্রণয়ের সম্পর্কে আবদ্ধ ছিলেন। তিনি ছিলেন বিখ্যাত আইল্যান্ড রেকর্ড এর ক্রিস ব্ল্যাকঅয়েল এর মা।
১৯৫০
যুদ্ধ চলাকালীন সময় ফ্লেমিং সর্বপ্রথম বন্ধুদের সাথে রোমাঞ্চকর উপন্যাস লেখার আকাঙ্ক্ষা প্রকাশ করেন আর ক্যাসিনো রয়্যাল লেখার দুমাসের মধ্যেই তার সেই উচ্চাকাঙ্ক্ষা পূরণ হয় । ১৯৫২ সালের ১৭ ফেব্রুয়ারি তিনি গোল্ডেন আই বইটি লেখার কাজে হাত দেন। তার সারাজীবনের অর্জিত অভিজ্ঞতা আর অসাধারণ কল্পনা শক্তিই ছিল তার অনুপ্রেরণা। পরে তিনি অবশ্য বলেছিলেন যে তার গর্ভবতী চার্টারিসের সাথে আসন্ন বিবাহের দুশ্চিন্তা থেকে নিজেকে মুক্ত রাখতেই উপন্যাসটি লিখেছিলেন। আর এটিকেই তার সেরা কাজ বলে অভিহিত করেছিলেন। তার পাণ্ডুলিপিটি লন্ডনে টাইপ করেছিলেন জোয়ান হাউয়ে (ট্র্যাভেল লেখক ররি ম্যাকলিনের মা), এবং দ্যা টাইমসে ফ্লেমিংয়ের এক লাল চুলের সেক্রেটারির উপরেই ভিত্তি করে মিস মানিপেনি চরিত্রটি আংশিকভাবে চিত্রিত হয়। ক্লেয়ার ব্লানচার্ড নামক ফ্লেমিং এর এক প্রাক্তন বান্ধবী তাকে বইটি প্রকাশ না করার পরামর্শ দিয়েছিলেন অন্তত প্রকাশ করলেও যাতে ছদ্মনামে করে।
উপন্যাসের মূল কেন্দ্রীয় চরিত্র হচ্ছে জেমস বন্ড যিনি MI6 নামক একটি বিশেষ গোয়েন্দা সংস্থার হয়ে কাজ করে। বন্ড 007 নামক বিশেষ সংকেতেও পরিচিত ছিল আর তার পোষাকি পদবি ছিল রয়্যাল নেভাল রিজার্ভ এর একজন কমান্ডার। ফ্লেমিং তার চরিত্রটির নামটি একজন আমেরিকান পাখি বিশারদ জেমস বন্ড এর নামানুসারে করেন। তিনি ছিলেন ক্যারাবিয়ান পাখির উপর বিশেষজ্ঞ এবং বার্ডস অফ ওয়েস্ট ইন্ডিজ নামে তার একটি বিখ্যাত বইও আছে। ফ্লেমিং নিজেও পক্ষী প্রেমী ছিলেন। তার কাছে বন্ডের সেই বিখ্যাত বইয়ের একটি কপিও ছিল। পরবর্তী একটা সময়ে সেই পক্ষী বিশারদের স্ত্রীর কাছে এমনটাও বলেছিলেন যে এই এংলো ভাব আবেগ হীন কিন্তু পৌরষিক নামটি তার দরকার ছিল আর এরই ফলশ্রুতিতে উপন্যাসে জেমস বন্ড চরিত্রটির জন্ম দেন তিনি। ১৯৬২ সালের নিউ ইয়োর্কার এ দেয়া এক সাক্ষাৎকারে তিনি এমটাও বলেছেন যে, "১৯৫৩ সালে যখন আমি প্রথম লেখাটি লেখি আমি চেয়েছিলাম বন্ড চরিত্রটি হবে অতি মাত্রায় ভাব আবেগ হীন, যার মধ্যে মজার কোন কিছুই থাকবে না। আমি তাকে একেবারেই কাঠ খোট্টা হিসেবে তুলে ধরতে চেয়েছিলাম যার ফলে যখন আমি গল্পের নায়কের নাম খুঁজছিলাম আমি ভেবেছি জেমস বন্ড নামটাই আমার শোনা সব থেকে রস কষ হীন নাম।"
ফ্লেমিং তার নেভাল গোয়েন্দা বিভাগে কর্মরত অবস্থায় যাদের সাথে কাজ করেছেন তাদের উপর ভিত্তি করেই তার চরিত্রটি বানিয়েছেন এবং এটা তিনি স্বীকারও করেছেন, "যুদ্ধের সময় আমি যত গুলো সিক্রেট এজেন্ট এবং কমান্ডোর সাথে কাজ করেছি তাদের সংমিশ্রণেই চিত্রিত করার চেষ্টা করেছি বন্ড চরিত্রটিকে।" তাদের মধ্যে তার ভাই পিটার ও ছিল যাকে তিনি শ্রদ্ধা করতেন। তিনি যুদ্ধ চলাকালীন সময় নরওয়ে এবং গ্রিসে লাইনের পেছনে থেকে যুদ্ধ করেছিলেন। ফ্লেমিং ভাবতেন বন্ড চরিত্রটি সুরকার, সংগীতশিল্পী এবং অভিনেতা হোয়াজি কারমাইকেলের মত হবে কিন্তু অন্যান্যরা বিশেষ করে লেখক এবং ইতিহাসবিদ বেন ম্যাকিন্টায়ার এর মতে ফ্লেমিং এর নিজস্ব ব্যক্তিত্বই ফুটে উঠেছে বন্ড চরিত্রে। উপন্যাসের বিশ্লেষণে বন্ডের নিষ্ঠুর কিন্তু সুদর্শন চেহারার থেকে বরং কালো চেহারারই প্রমান পাওয়া যায়।
ফ্লেমিং অবশ্য বাস্তব জীবনে ১৯৩০ সালে কিটজবহেল এ স্কিইং করতে করতে গুপ্তচর কনরাড ও'ব্রায়ান-ফ্রেঞ্চ, 30AU দলের সাথে কাজ করা প্যাট্রিক ডালজেল-জব এবং M16 এর প্যারিস শাখার স্টেশন প্রধান বিল "বিফাই" ডান্ডারডেল, যিনি সব সময় কাফ লিংক এবং হাতে সেলাই করা স্যুট পরে রোলস রয়েসে করে প্যারিসে ঘুরে বেড়াতেন প্রভৃতি ব্যক্তির মধ্যে বন্ডের ছায়া খুঁজে পেতেন। স্যার ফিটৎসর ম্যাকলিয়ান ও হতে পারেন বন্ডের অন্য একটি বাস্তব রুপ। তিনি যুদ্ধের সময় বালকানস -এ তার সাথেই M16 এর ডাবল এজেন্ট দুস্কো পপভ নামে কাজ করছিলেন। ফ্লেমিং অবশ্য তার নিজের অনেক বৈশিষ্ট বন্ডের চরিত্রে ফুটিয়ে তুলেছেন। যেমন গলফ খেলা, ভাঁজা ডিম খাওয়ার অভ্যাস, জুয়ার নেশা এবং একই ধরনের প্রসাধনীর ব্যবহার।
ফ্লেমিং এর প্রথম নন ফিকশন প্রবন্ধ ডায়মন্ড স্মাগলার্স প্রকাশিত হয় ১৯৫৭ সালের দিকে আর এটিই তার বন্ড উপন্যাস ডায়ামন্ডস আর ফর এভার এর মূল ভিত্তি হিসেবে কাজ করে। এর অনেকগুলোই ফ্লেমিং এর সাথে জন কোলার্ড এর সাক্ষাৎকার রূপে দ্যা সানডে টাইমস পত্রিকাতে উঠে এসেছে। তার আন্তর্জাতিক ডায়ামন্ড নিরাপত্তা সংস্থার একজন সদস্য হিসেবে আগে MI5 এর সাথে কজ করার অভিজ্ঞতা ছিল। বইটি যুক্তরাজ্য এবং যুক্তরাষ্ট্র দু দেশেই মিশ্র প্রতিক্রিয়া সৃষ্টি করে।
প্রথম পাঁচটি বই (ক্যাসিনো রয়্যাল, লিভ এন্ড লেট ডাই, মুনার্কার, ডায়ামন্ডস আর ফর এভার এবং ফ্রম রাশিয়া উইথ লাভ)- এর জন্য ফ্লেমিং ব্যাপক ভাবে ইতিবাচক সাড়া পেয়েছিলেন। কিন্তু পরবর্তীতে ১৯৫৮ সালের মার্চের দিকে এটি নেতিবাচক রুপ নিতে থাকে। বিশেষ করে যখন বার্নার্ড বার্গনজি টুয়েন্টিথ সেঞ্চুরি নামক একটি ম্যাগাজিনে ফ্লেমিং এর কাজ কে যৌন উষ্কানি মূলক বলে আক্রমণ করেন। সেই সাথে এটাও লিখেন যে "বই গুলোতে কোন নৈতিকতা নেই"। প্রবন্ধটিতে ফ্লেমিংকে জন বুকান এবং রেমন্ড চ্যান্ডালের সাথে নৈতিক এবং সাহিত্যিক দিক থেকে তুলনা করা হয়েছে। এর ঠিক এক মাস পরেই ডঃ নো প্রকাশিত হয় এবং ফ্লেমিং সমালোচকদের তীব্র সমালোচনার মুখে পড়েন। বেন ম্যাকিনটায়ারের ভাষায় "তারা এক প্রকারে ফ্লেমিংকে ঘিরে ধরেন।" সবচেয়ে তীব্র সমালোচনাটি এসেছে নিউ স্টেটম্যান ম্যাগাজিনের পল জনসনের কাছ থেকে। যিনি তার বই নিয়ে মন্তব্য করেন "যৌনতা, অহংকারী মনোভাব এবং মানসিক বিকার" এবং এটাও বলেন যে "নিঃসন্দেহে বই গুলো আমার পড়া সবথেকে নোংরা বই।" জনসন এটাও বলেছেন যে, "এক তৃতীয়ংশ পড়তেই বইটি হাত থেকে ছুঁড়ে ফেলার তীব্র ইচ্ছা দমন করতে হয়েছে আমাকে।" তবে জনসন স্বীকার করেছিলেন যে বন্ডের বইগুলোতে "কিছু বিষয় ছিল যে গুলোর সামাজিক গুরুত্ব আছে"। কিন্তু ডঃ নো-এর বর্ণিত জিনিস গুলো যেমন অস্বাস্থ্যকরতা, সম্পূর্ণ ইংরেজি এবং স্কুল ছাত্রের বেদনাদায়কতা, যান্ত্রিকতা, দু মুখো যৌন আকাঙ্ক্ষা সবকিছু সমাজে নেতিবাচক প্রভাব ফেলতে পারে। জনসের মতে ডঃ নো তে তিনি মঙ্গল জনক কিছু খুঁজে পাননি। এই প্রসঙ্গে তিনি বলেন, "ফ্লেমিং সাহেবের কোন সাহিত্যিক দক্ষতাই নেই, বইয়ের গঠনগত দিক খুব একটা সুবিন্যাস্ত ছিল না এবং ঘটনা গুলো হুট হাট ভাবেই কাহিনীতে ঢুকানো হয়েছে এবং সে গুলো খাপছাড়া ভাবেই উপেক্ষিত হয়েছে।
লিসেট এক প্রসঙ্গে উল্লেখ করেছিলেন যে, বৈবাহিক সমস্যা এবং তার কাজ নিয়ে আক্রমনাত্মক মন্তব্যের পর ফ্লেমিং তার "ব্যক্তিগত এবং সৃজনশীল কাজ থেকে এক প্রকার দূরে সরে যান"। ডঃ নো প্রকাশিত হওয়ার আগে আগেই গোল্ড ফিঙ্গার লিখে ফেলেছিলেন। সমালোচনার পর পরই ফ্লেমিং ছোট গল্পের একটি সংকলণ ফর ইয়োর আইজ অনলি প্রকাশ করেন। যেটি কোন এক টিভি সিরিজের রুপরেখার আলোকে করা হলেও এটি ফলপ্রসূ হয়নি। লিসেট এটাও উল্লেখ করেছিলেন যে ফ্লেমিং যখন টেলিভেশনের জন্য স্ক্রিপ্ট এবং ছোট গল্প লিখছিলেন তখন "ক্লান্তি এবং অবসাদ তার লেখার উপরে প্রভাব ফেলছিল"। আর এই খাপ ছাড়া ভাব বন্ডের গল্প গুলোতেও বেশ স্পষ্ট হয়।
১৯৬০
১৯৬০ সালের দিকে কুয়েত তেল সংস্থা ফ্লেমিংকে দেশটির তেল শিল্প নিয়ে একটি বই লেখার সুপারিশ করেন। ফ্লেমিং এর লেখা স্টেট অব এক্সসাইটমেন্টঃ ইম্প্রেশন অব কুয়েত এর পান্ডুলিপিটি কুয়েত সরকার অনুমোদন দেননি এবং এটা প্রাকশিতও হয়নি। ফ্লেমিং এর মতে, "তেল সংস্থাটি বইটির অনুমোদন দিয়েছিল তবে তারা এর একটি মুদ্রিত স্ক্রিপ্ট কুয়েত সরকারের অনুমোদনের জন্য পাঠানো কর্তব্য মনে করেছিল। সংশ্লিষ্ট শেখ রা কিছুটা অপ্রত্যাশিত হালকা মন্তব্য এবং সমালোচনা করেছিলেন যে দেশটির সাহসিক অতীতের কথা উল্লেখ করেছেন বইতে সে গুলো তারা সভ্যতার খাতিরে এবং এর মূল উৎস তারা ভুলে যেতে চান।
ফর ইয়োর আইজ অনলি এর সাথে সাথেথান্ডারবল নিয়ে ফ্লেমিং কিছুটা হতাশায় পড়ে যান কারণ এগুলোর উপন্যাস থেকে স্ক্রিপ্ট নিয়ে বাকিদের সাথে মত্রই কাজ শেষ করেছেন তিনি। এই কাজটি শুরু হয়েছিল ১৯৫৮ সালের দিকে যখন ফ্লেমিং এর বন্ধু ইভার ব্রাইস তাকে তরুণ লেখক সিনেমা পরিচালক কেভিন মেকক্লোরির সাথে পরিচয় করিয়ে দেয়। আর এই তিনজন মিলে ফ্লেমিং সহ ব্রাইস এর বন্ধু এরনেস্ট কুনিও মিলে আগে একটি স্ক্রিপ্টে কাজ করেছিলেন। অক্টোবরের দিকে মেক ক্লোরি অভিজ্ঞ চিত্রনাট্যকার জ্যাক হোয়াইটিংহামকে নব গঠিত দলটির সাথে পরিচয় করিয়ে দেন। এবং ১৯৫৯ সালের ডিসেম্বরের দিকে মেক ক্লোরি এবং হোয়াইটিংহাম ফ্লেমিং এর লেখা স্ক্রিপ্টটি পাঠিয়ে দেন। ম্যাকক্লোরির সাথে  কাজ করার ব্যাপারে ফ্লেমিংয়ের অন্যরকম চিন্তা ভাবনা ছিল এবং ১৯৬০ এর  জানুয়ারিতে এমসিএতে চিত্রনাট্য জমা দেওয়ার ব্যাপারে তার অভিপ্রায়টি ব্যাখ্যা করেন। তিনি এবং ব্রাইস সুপারিশ করেন ম্যাক ক্লোরি যাতে প্রযোজক হিসাবে কাজ করে। সেই সাথে তিনি মেক ক্লোরিকে এটাও বলেছেন যে এমসিএ যদি তার জড়িত থাকার কারণে সিনেমাটি প্রত্যাখ্যান করে তবে মেক ক্লোরির উচিত নিজেকে তাদের কাছে বিক্রি করে দেয়া, চুক্তি থেকে বেরিয়ে অথবা এর জন্য একটি মামলা করা।
১৯৬০ এর জানুমারি থেকে মার্চের মধ্যে গোল্ডেন আইতে কাজ করার সময় ফ্লেমিং থান্ডার বল উপন্যাসটি লিখে ফেলেন। যেটির চিত্র নাট্য আগেই তিনি, হোয়াইটিংহাম এবং মেক ক্লোরি মিলে আগেই লিখে ফেলেছিলেন। কিন্তু ১৯৬১ সালের মার্চে মেক ক্লোরি আগে আগেই লেখাটি পড়ে ফেলেন যার ফলে তিনি এবং হোয়াইটিংহাম অতিদ্রুত লন্ডনের উচ্চ আদালতে এটি অপ্রকাশিত রাখার আবেদন করেন।  সে বছরেই নভেম্বরের দিকে আদালতের দুটি শুনানির পর ফ্লেমিং মেক ক্লোরিকে নিজেদের মধ্যে চুক্তি করার প্রস্তাব জানান এবং এটি আদালতের বাইরেই মীমাংসিত হয়। চিত্রনাট্যটির জন্য মেক ক্লোরি সাহিত্য এবং চলচিত্রের অধিকার স্বত্ব লাভ করেন ফ্লেমিংকে দেয়া হয় উপন্যাসটির স্বত্ব। সেই সাথে জ্ঞাতার্থে এটিও ঘোষিত হয় যে "পুরো কাজটি মেক ক্লোরি, জ্যাক হোয়াইটিংহাম এবং লেখকের দ্বারা সৃষ্টি।"
ফ্লেমিং এর বইয়ের কাটতি বরাবরই ভাল ছিল তবে ১৯৬১ সালের দিকে কাকতালীয় ভাবে বইয়ের বিক্রি নাটকীয় ভাবে বাড়তে লাগলো। প্রকাশনার প্রায় ৪ বছর এবং ডঃ নোঃ এর সমালোচনার ৩ বছর পর ১৯৬১ সালের ১৭ মার্চের দিকে লাইফ নামক একটি ম্যাগাজিনে প্রকাশিত হয় যে যুক্তরাষ্ট্রের প্রেসিডেন্ট জন এফ. কেনেডির ১০টি পছন্দের বইয়ের একটি হচ্ছে ফ্রম রাশিয়া উইথ লাভ। কেনেডির সাথে ফ্লেমিং এর পূর্বে একবার ওয়াশিংটনে সাক্ষাৎ হয়েছিল। এই ধরনের প্রচার ফ্লেমিং এর বইয়ের বিক্রি এতই বেড়ে গেল যে ফ্লেমিং কে যুক্তরাষ্ট্রের সেরা থ্রিলার লেখক বানিয়ে দিল। ফ্রম রাশিয়া উইথ লাভ কে ফ্লেমিং তার সেরা উপন্যাস মনে করেন এবং বলেন যে, "মজার ব্যাপার হচ্ছে আমার প্রতিটি বই সমাজের কেউ না কেউ পছন্দ করছে এবং কোন বই পুরোপুরো ফেলনা নয়।"
১৯৬১ সালের এপ্রিলের দিকে থান্ডার বলের দ্বিতীয় সংক্ষিপ্ত শুনানির ঠিক আগে আগে সানডে টাইমস এর নিয়মিত একটি সাক্ষাৎকারে থাকাকালীন ফ্লেমিং এর এর
ফ্লেমিং এর হার্ট এটাক হয়। যখন তিনি ধীরে ধীরে কিছুটা সুস্থ হলেন তখন ডাফ ডানবার নামক তার এক বন্ধু তাকে বিট্রিক্স পটার এর লেখা দ্যা টেল অফ স্কুইরেল নাটকিন এর একটি কপি পড়তে দেন এবং পরামর্শ দেন যে ফ্লেমিং প্রতিদিন সন্ধ্যায় তার ছেলে ক্যাসপারকে যে সব গল্প শোনায় সে গুলো ঘুমানোর আগে আগে লিখে ফেলতে পারে। পরামর্শটি ফ্লেমিং এর পছন্দ হলো এবং কাজটি হাতে নিয়ে তার প্রকাশক জোনাথন কেপ প্রতিষ্ঠানের মাইকেল হাওয়ার্ড কে মজা করে একটি চিঠি লিখেন। চিঠিতে লেখা ছিল যে, " এমন কোন সময় নেই যে আমি তোমার জন্য খাটছি না, এমনকি কবরের পাশে দাঁড়িয়েও আমি তোমার দাসত্ব করছি।" আর এর ফলস্বরূপ ফ্লেমিং এর বাচ্চাদের জন্য লেখা এক মাত্র উপন্যাস চিট্টি-চিট্টি-ব্যাং-ব্যাং। যেটি তার মৃত্যুর দু মাস পর ১৯৬৪ সালে প্রকাশিত হয়।
১৯৬৩ সালের নভেম্বর নাগাদ থ্রিলিং সিটিস  নামক ফ্লেমিং এর আরো একটি নন ফিকশন বই প্রকাশিত হয়। এটি মূলৎ সানডে টাইমসে তার প্রকাশিত নিবন্ধ গুলোর পুনঃমুদ্রণ ছিল যে গুলোতে ফ্লেমিং ১৯৫৯ থেকে ১৯৬০ পর্যন্ত যেসকল শহরে ঘুরে বেড়িয়েছেন বিশ্বের সে সব শহর সম্পর্কে নিজস্ব চিন্তাধারা তুলে ধরেন। ১৯৬৪ সালের দিকে প্রযোজক নরম্যান ফেল্টন তার সাথে সাক্ষাৎ করে তাকে টিভি সিরিজের জন্য একটি গোয়েন্দা সিরিজ লেখার অনুরোধ জানালে তিনি তাকে বিভিন্ন ধরনের ধারণা দিন। দ্যা ম্যান ফ্রম আ.ঙ্কে.ল সিরিজের জন্য দুটি চরিত্রের নাম ন্যাপোলিয়ন সলো এবং এপ্রিল ড্যান্সার ফ্লেমিং এর দেয়া ছিল। যাইহোক, ইয়োন প্রোডাকশনস এর অনুরোধে ফ্লেমিং এই প্রজেক্ট থেকে নিজেকে গুটিয়ে নেন অন্যথায় বন্ডের চলচ্চিত্রের কাজে ব্যাঘাত ঘটতে পারে বা আইনী জটিলতা সৃষ্টি হতে পারে।
১৯৬৪ সালের জানুয়ারিতে ফ্লেমিং তার সর্বশেষ ছুটি কাটাতে গোল্ডেন আই তে যান এবং সেখানেই দ্যা ম্যান উইথ দ্যা গোল্ডেন গানের প্রথম খসড়াটি লিখে ফেলেন। তবে এই বার তিনি তার লেখায় খুব একটা সন্তুষ্ট হলেন না এবং তার উপন্যাসের সম্পাদক উইলিয়াম প্লোমারকে এটি পুনঃরায় লেখার অনুরোধ জানান। বইটি নিয়ে ফ্লেমিং এর অসন্তুষ্টি ক্রমশই হতাশর দিকে রূপ নিতে থাকে এবং এটি পুনঃরায় লেখার কথা বিবেচনা করেন তিনি। কিন্তু প্লোমার তাকে আশ্বস্ত করে যে এটি প্রকাশ করা যাবে এবং পুনঃরায় লেখার কোন প্রইয়োজন নেই।